**Tisztelt Senseiek! Tisztelt klubvezetők!**

Tisztelettel meghívunk minden kedves érdeklődőt stílustól függetlenül a **III. Okinawai Karate és Kulturális Napokra**. Egy hiánypótló szemináriumra, ahol bepillantást nyerhetünk az autentikus okinawai karate több stílusába, a Ryukyu táncokba és a WKF karatéba. Szeretettel várjuk azon karatékákat, senseieket, edzőket, bírákat akik érdeklődnek az okinawai kultura iránt.

**Információ, jelentkezés és regisztráció:**

**<https://sakura-events.com/>**

**INSTRUKTOROK**

**Hanshi Kuba Yoshio, Goju - Ryu 10. Dan,**

Az Okinawa Karate - Do Kenpo - Kai főinstruktora. Közvetlen tanítványa volt Toguchi Seikichi senseinek, aki Miyagi Chojun sensei és Higa Seko sensei tanítványa volt. Kuba sensei az az autentikus mester, aki érti a Goju - Ryut és annak technikáit alkalmazni is tudja. Akupunktúrás klinikát vezet Okinawán.

**Hanshi Oshiro Nobuko Shorin - Ryu Karate - Do 9. Dan és Ryukyu táncművész,**

Hanshi Oshiro Nobuko az Okinawa Shorin - Ryu karate – Do 9. Danos nagymestere és a Ryukyu tánc művésze amelyek fontos kulturális értékei Okinawának. Az Argentin Kulturális Minisztériumtól kitüntetésbe részesült 2015 – ben. Az Okinwa Karate - Do Rengokai *alelnöke (Okinawai Tardicionális Karate Szövetség).* Ő az első okinawai nő aki dojót *(edzőtermet)* nyitott Okinawán, 9. dant és Hanshi címet kapott 2023 – ban

**Shihan Shinjo Takahiro, Tomari - Te 8. Dan**,

Okinawa egyik legelismertebb hagyományos és verseny kata (WKF) specialistája, aki maga is sikeres sportkarrierrel rendelkezik. Gazdag tapasztalatait átadta a 2020-as tokiói Olimpia győztesének, Ryo Kiyunának is, aki a gyerekkorától a tanítványa volt. Miután Ryo Kiyuna felvételt nyert a Naha - i Egyetemre, Sakumoto Tsuguo Sensei lett az új edzője. Sensei Takahiro Shinjo a versenykaták specialistája olyan stílusokban, mint Shotokan, Shito - Ryu, Shorin - Ryu, Tomari - Te, Goju-Ryu. A világ minden tájáról érkeznek hozzá karatékák. Több kiemelkedő kata versenyzővel dolgozik, mint például Shimizu Kiyou, Kiyuna Ryo, Natsuki Shimizu, Rebecca Torres. stb.

**Sensei Fischer Mihály, Goju - Ryu 4. Dan.**

Az MTK vezető edzője és a Magyar Karate Szövetség felnőtt WKF kumite válogatottjának edzője. Az elmúlt 12 évben minden korosztályban Magyar Bajnok volt az MTK csapata. Tanítványai 27 Európa Bajnoki és Világ Bajnoki korosztályos érmet szereztek. Felnőtt tanítványai 4 Európa Bajnoki érmet szereztek és Hárspataki Gábor Olimpiai bronzérmet és VB. ezüstérmet szerzett.

**Sensei Shinjo Tsukasa, Okinawa Karate - Do Tomari - Te 3. Dan.**

Okinawa és Japán Kiemelkedő versenyzője, 17 évesen kapta meg a Shodan fokozatot. A Japán bajnokságban kata versenyszámba 3. helyezést ért el. Az okinawai Koza közép Iskolai Karate Klubjának edzője.

 **Soke Tamagusuku Chie, Ryukyu táncművész és a Ryubu Tamagusuku - Ryu Tedano - Kai Sokéja.**

A Tamagusuku - Ryu Tedano - Kaikiváló művésze és mestere cím birtokosa. Nemcsak Ryukyu táncművész, hanem az Okinawán színdarabokban is játszik. Az okinawai kultúra terjesztése érdeklődésben világ több helyén tevékenykedett. Többször sikeres önálló előadássorozatot mutatott be. Sok kreatív táncot is alkotott és ezért több díjat is kapott. Okinawát képviselő híres Makishi Kochu színésszel is többször együtt szerepelt. A „Ryukyu tánc” cím birtokosa, amely egy fontos immateriális kulturális értéke Okinawának.

**Shihan Tamagusuku Yukari, Ryukyu táncművész és a Ryubu Tamagusuku - Ryu Tedano - Kai mestere.**

A Tamagusuk - Ryu Tedano - Kai mestere, a Ryukyu tánc kiváló művésze cím birtokosa amely egy fontos immateriális kulturális értéke Okinawának.

Tisztelettel:

Harsányi László